A Rába ETO a klubcsapatok számára kiírt legrangosabb sorozat, az UEFA-futsalkupa elitkörébe is többször bejutott. Dróth ezeken a találkozókon, illetve a válogatottban nyújtott teljesítményével több európai élcsapat figyelmét felkeltette. A románok elleni 2015-ös Európa-bajnoki selejtezőn az ő utolsó másodpercekben elért góljával harcolta ki a magyar csapat a kontinenstornán való részvételt. A 2016-os futsal-Európa-bajnokságon a válogatott nem jutott tovább csoportjából, Dróth csapata legjobbjaként zárta a tornát. Az Európa-bajnokságot megelőzően az UEFA-futsalkupa-címvédő kazah Kajrat Almati szerződtette, Dróth pedig góllal mutatkozott be új csapatában.